孫權以戴良為交州刺史，徽發兵拒之。廣州刺史呂岱被詔誅徽，自廣州將兵晝夜馳入。壹子中郎將匡與岱有舊，移書交阯，告喻禍福，又遣匡見徽，說令服罪，雖失郡守，保無他憂。岱尋匡後至，祗、祗弟幹、頌等六人肉袒奉迎。岱前至郡下。明旦早施帳幔，請徽兄弟以次入，賓客滿坐。岱起，擁節讀詔書，數徽罪過，即誅之，傳首詣武昌。壹、[黃有]、匡後出，權原其罪。